13/03/2015 | Administración LocalMunicipal
Oleiros
Urbanismo
Notificación a Promociones Alberto Martís, SL; de resolución nº 4226/14 en expte. obra maior 85/06

Intentada a notificación a PROMOCIONES ALBERTO MARTÍS, S. L., e non sendo posible a mesma, en base ó art.59.5 da Lei 30/1.992, de 26 de Novembro, de Réxime Xurídico das Administracións Públicas e do Procedemento Administrativo Común, procédese a publicación íntegra da notificación da Resolución núm.4226/14, de 30 de outubro, dictada no expediente de obra maior 85/06: Na Casa do Concello de Oleiros, a trinta de outubro de dous mil catorce. A Ramon Maria Omaira Maria Tolsau Ognyanova JOSÉ VARELA NEIRA, Delegada de Obras Particulares e Medio Ambiente, área de urbanismo, ao abeiro das delegacións conferidas polo Decreto 560/12, 10 de febreiro, dicta a seguinte Resolución: Visto estado no que se atopa o expediente de obra maior 85/06, tramitado a instancia de PROMOCIONES ALBERTO MARTIS, S. L., RESULTANDO que no referido expediente de obra maior, previa tramitación do correspondente procedemento, pola resolución 2414/08, de dez de xuño, concedeuse aos interesados licenza de obras para execución de edificio de 19 vivendas, baixos comerciais e garaxes na Avda. Che Guevara, 65-65A - PERILLO; establecéndose, entre outras, como condicións, un prazo para inicio das obras de 6 meses e outro para a total execución de obras de 24 meses, a partir da data de recepción da licenza. Consta no expediente que a notificación de dita resolución tivo lugar 15.06.2008. Consta que se concedeu prórroga da licenza por un prazo de 12 meses, pola resolución 2708/10, de 15 de xuño. Nas inspeccións visuais realizadas os días 26.10.2011, 08.06.2012 e 24.10.2014, comprobouse que non se ten iniciado as obras para as que se concedera licenza, tendo transcorrido sobradamente os prazo de inicio e de execución establecidos. CONSIDERANDO os artigos 197.1 da Lei 9/2002, de 30 de decembro, de Ordenación Urbanística e Protección do Medio Rural de Galicia, 18 do Regulamento de Disciplina Urbanística (Decreto 28/99 de 21 de xaneiro), e 31 do vixente Plan Xeral de Ordenación Municipal, o transcurso do prazo para o remate das obras, conleva a declaración de caducidade da licenza, previa audiencia aos interesados; e unha vez acordada a declaración de caducidade, para a execución das obras terase que solicitar nova licenza axustada á ordenación urbanística en vigor. A actual regulación das prórrogas no citado artigo 197 LOUGA, tras a modificación pola disposición adicional décimo sexta da Lei 8/12 de vivenda de Galicia, permite a solicitude e outorgamento de máis dunha prórroga para inicio ou remate, se ben sempre que se solicite dentro do prazo que se pretende ampliar e non teña mudado a ordenación urbanística de aplicación. No caso que nos ocupa, non cabe solicitude de prórroga para inicio das obras ao ter transcorrido o prazo fixado inicialmente e ademáis ten mudado a ordenación urbanística coa aprobación definitiva con carácter parcial do Plan xeral de ordenación municipal, vixente pola Orde da Consellería de Política Territorial, Obras Públicas e Transporte de data 11.03.2009. O art.197.3 da LOUGA, establece que a administración municipal declarará caducidade da licenza, previo trámite de audiencia ao interesado. - Conceder a PROMOCIONES ALBERTO MARTIS, S. L., trámite de audiencia polo prazo de 10 días, a partir do día seguinte ao da práctica da notificación, previo á declaración de caducidade da licenza de obras outorgada no expediente de obra maior 85/06 pola resolución 2414/08, de 10 de xuño, por transcorrir o prazo fixado na referida resolución e na prórroga outorgada para a execución de ditas obras, e nin siquera terse iniciado a súa execución.” Oleiros, 02 de marzo de 2015 O ALCALDE - PRESIDENTE Asdo.- Angel García Seoane